ไฟแนนเชียลไดเจสต์
SPVI ยื่นไฟลิ่งรอขาย 110 ล้านหุ้น
22 พ.ค. 2556

SPVI ยื่นไฟลิ่งรอขาย 110 ล้านหุ้น
นายไตรสรณ์ วรญาณโกศล กรรมการผู้จัดการ บริษัท เอส พี วี ไอ (SPVI) เปิดเผยว่า บริษัทได้ยื่นแบบแสดงรายการข้อมูล (ไฟลิ่ง) เพื่อเสนอขายหุ้นให้ประชาชนเป็นครั้งแรก (ไอพีโอ) 110 ล้านหุ้น มูลค่าที่ตราไว้ (พาร์) หุ้นละ 0.50 บาท คิดเป็น 27.5% ของจำนวนหุ้นทั้งหมด ทำให้มีทุนเรียกชำระแล้ว 200 ล้านบาท โดยมีบริษัทหลักทรัพย์ ฟินันเซีย ไซรัส เป็นที่ปรึกษาทางการเงิน เพื่อนำบริษัทเข้าตลาดหลักทรัพย์ เอ็มเอไอ (mai) 
ทั้งนี้ บริษัทประกอบธุรกิจหลักเป็นตัวแทนจำหน่ายผลิตภัณฑ์ภายใต้ตราสินค้า Apple ทั้งคอมพิวเตอร์ ผลิตภัณฑ์ประเภท iOS (iPod, iPad, iPhone) 
สำหรับเงินที่ได้จากการระดมทุน คาดว่าจะใช้เงินประมาณ 70 ล้านบาท ในการเพิ่มจุดขายใน IT City ระบบเครือข่ายเพื่อรองรับการเติบโตในอนาคต
CEN ลั่นเป้ากำไรสูงลิ่ว 600%
นายวุฒิชัย ลีนะบรรจง ประธานกรรมการบริหารและประธานเจ้าหน้าที่บริหาร บริษัท แคปปิทอล เอ็นจิเนียริ่ง เน็ตเวิร์ค (CEN) กล่าวอย่างมั่นใจในศักยภาพของบริษัทในเครือ ว่า คาดรายได้ทั้งปีโตต่อเนื่องกว่า 30% ส่วนกำไรสุทธิโต 600% หลังไตรมาสแรกกำไรพุ่งแรง 855.61% พลิกจากงวดเดียวกันของปีก่อนที่ขาดทุน 13.38 ล้านบาท
ทองแกว่งแถว 1,365-1,500 เหรียญเดือน มิ.ย.
นายทรงวุฒิ อภิรักษ์ขิต กรรมการผู้จัดการ บริษัท โกลเบล็ก โฮลดิ้ง แมนเนจเม้นท์ (GBX) ประเมินราคาทองคำในเดือน มิ.ย. เคลื่อนไหวในกรอบ 1,365-1,500 เหรียญสหรัฐต่อออนซ์ โบรกเกอร์ต่างประเทศคาดแนวโน้มจะปรับตัวลงปลายปี จึงแนะให้ทยอยขายออกที่แนวต้าน 1,4251,525 เหรียญสหรัฐ หรือบาทละ 20,10021,500 บาท เพื่อซื้อกลับที่ 1,322-1,370 เหรียญสหรัฐ